EkBass/fiwiki-20250220-pages-articles huggingface dataset:
Hope Lange

Hope Lange (28. marraskuuta 1933 Redding, Connecticut, Yhdysvallat – 19. joulukuuta 2003 Santa Monica, Kalifornia, YhdysvallatInternet Broadway Database IBDb, viitattu 3.8.2014) oli yhdysvaltalainen näyttelijä, joka näytteli niin teatterissa, elokuvassa kuin televisiossakin. Hänen ensimmäinen puolisonsa oli Don Murray (1956–1961), toinen Alan J. Pakula (1963–1971) ja kolmas Charles Hollerith, Jr. (1986–2003). ==Filmografia== * Bussipysäkki 1956 – Elma Duckworth * Peyton Place – vihan tyyssija 1957 – Selena Cross * Jesse James 1957 – Zee James * Rakkautta ja sotaa 1958 – Andrea Lenaine Kantaylis * Nuoret leijonat 1958 - Hope Plowman * Kaikki unelmani 1959 – Caroline Bender * Taskullinen ihmeitä 1961 – Queenie Martin * Kapinallisen laulu 1961 – Irene Sperry * Rakkaus on riemua 1963 – Millicent 'Millie' Mehaffey * Jigsaw 1968 – Helen Atterbury * Väkivallan vihollinen 1974 – Joanna Kersey * I Love You... Good–bye 1974 – Karen Chandler * I Am the Cheese 1983 – Betty Farmer * Välirikko 1983 – Anne Stuart * Painajainen Elm Streetillä 2 – Freddyn kosto 1985 – Cheryl Walsh * Blue Velvet – ja sinisempi oli yö 1986 – Mrs. Williams * Julia ja käsikirjoittaja 1990 – Margaret Quince * Isku Kolumbiaan 1994 – Senator Mayo * Oikeuden puolustaja 1995 – Libby Prentiss ==Televisiosarjoja== Lange esiintyi 1960-1980-luvulla runsaasti televisiosarjoissa ja -elokuvissa. Pisimpään hän oli mukana näissä kahdessa sarjassa. * The New Dick Van Dyke Show (televisiosarja) Jenny Preston (72 jaksoa1971–1974) * Kummitus ja rouva Muir (televisiosarja) Carolyn Muir (50 jaksoa 1968–1970) == Lähteet == Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2003 kuolleet
Sinkkifluoridi

Sinkkifluoridi (ZnF2) on epäorgaaninen sinkki- ja fluoridi-ionien muodostama ioniyhdiste. Yhdistettä voidaan käyttää metallien päällystämiseen sinkillä ja eräiden lasilaatujen valmistamiseen. ==Ominaisuudet== Huoneenlämpötilassa sinkkifluoridi on värittömiä kiteitä. Muista sinkin halogenideista poiketen sinkkifluoridi liukenee veteen vain hieman ja paremmin kuumaan kuin viileään veteen. Paremmin yhdiste liukenee ammoniakkiin ja happamiin liuoksiin. Kidevedettömän muodon lisäksi tunnetaan myös kidevedellinen tetrahydraatti (ZnF2·4H2O). Kidevesi poistuu kuumennettaessa yhdistettä alennetussa paineessa noin 200 °C:n lämpötilaan.Charles B. Lindahl & Tariq Mahmood: Fluorine Compounds, Inorganic, Zinc, Kirk-Othmer Encyclopedia of Chemical Technology, John Wiley & Sons, New York, 2000. Viitattu 3.8.2014Dieter M. M. Rohe, Rüdiger Winter Battersby & Hans Uwe Wolf: Zinc Compounds, Ullmann's Encyclopedia of Industrial Chemistry, John Wiley & Sons, New York, 2014. Viitattu 3.8.2014 ==Valmistus ja käyttö== Sinkkifluoridia voidaan saada tetrahydraattina liuottamalla sinkkioksidia tai sinkkikarbonaattia vetyfluoridin vesiliukseen ja haihduttamalla vesi pois tai saostamalla sinkkisulfaatin vesiliuoksesta natriumfluoridin avulla. Vedettömän sinkkifluoridin valmistukseen voidaan käyttää muita tapoja esimerkiksi sinkkioksidin ja fosforitrifluoridin välistä reaktiota. Sinkkifluoridia voidaan käyttää lasitteiden ja emalien valmistuksessa sekä taittokyvyltään voimakkaiden lasilaatujen ja optisten kuitujen valmistuksessa. Metalliteollisuudessa yhdistettä käytetään fluksina ja lisäaineena galvaanisissa kylvyissä pinnoitettaessa metalleja elektrolyyttisesti sinkillä. Muita käyttökohteita ovat puun suojaaminen lahoamista vastaan ja orgaanisissa synteeseissä mietona fluoraavana reagenssina esimerkiksi korvaamaan klooriatomeita fluoriatomeilla ja syklisaatioreaktioiden katalyyttinä. ==Lähteet== Luokka:Fluoridit Luokka:Sinkkiyhdisteet
Juggernaut

Juggernaut voi tarkoittaa seuraavia asioita: *Juggernaut tai Jagannath, ”maailman valtias” Vishnu-Krishnan lisänimi, peräänantamaton ja kaiken tuhoava voima Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8, s. 302 ja 307 *Juggernaut, jättiläiskokoiset vaunut, joissa pyhiinvaeltajat vetävät Vishnu-Krishnan juhlissa jumalankuvaa. Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8, s. 307 Jumalanpalvojat saattavat heittäytyä vaunun pyörien alle ja antaa niiden murskata itsensä. *Juggernaut, Marvel-universumin sarjakuvasankari *Juggernaut – kaappaus merellä, Richard Lesterin elokuva vuodelta 1974 *Juggernaut, Hero Dishonestin albumi vuodelta 2002 == Lähteet ==
Kalutaran piirikunta

Kalutaran piirikunta (, ) on yksi Sri Lankan 25 piirikunnasta. Se kuuluu Läntiseen provinssiin. Piirikunta rajautuu pohjoisesta Colombon piirikuntaan, idästä Ratnapuran piirikuntaan, etelästä Gallen piirikuntaan ja lännestä Mannarinlahteen. == Lähteet == Luokka:Sri Lankan piirikunnat
Kandyn piirikunta

Kandyn piirikunta (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Kurunegalan ja Matalen piirikuntiin, idästä Badullan piirikuntaan, etelästä Nuwara Eliyan piirikuntaan ja idästä Kegallen piirikuntaan. == Lähteet == Luokka:Sri Lankan piirikunnat
Hiihdon Suomen-mestaruuskilpailut 1969

Hiihdon Suomen-mestaruuskilpailut 1969 pidettiin Vetelissä 15.–16. helmikuuta ja Jyväskylän Laajavuorella 21.- 23. helmikuuta. Lisäksi pienenmäen ja yhdistetyn mestaruuskisat pidettiin Kouvolassa Vetelin SM-hiihtojen aikaan. ==Mitalistit== ===Maastohiihto, miehet=== ====15 kilometriä==== Sija Kilpailija Aika 1 Osmo Karjalainen 47.23 2 Kalevi Oikarainen 47.41 3 Kalevi Laurila 48.14 4 Pauli Korhonen 48.23 5 Heikki Ripatti 48.34 Kilpailu käytiin Jyväskylän Laajavuorella. ====30 kilometriä==== Sija Kilpailija Aika 1 Raimo Lehtinen 1.39.06 2 Kalevi Oikarainen 1.39.30 3 Hannu Taipale 1.39.54 4 Esa Hakola 1.40.42 5 Osmo Karjalainen 1.40.50 Kilpailu käytiin Vetelissä. ====50 kilometriä==== Sija Kilpailija Aika 1 Teuvo Hatunen 3.03.52 2 Tenho Himanen 3.06.03 3 Pauli Siitonen 3.03.59 4 Esa Kujala 3.08.39 5 Toivo Makkonen 3.10.33 Kilpailu käytiin Jyväskylän Laajavuorella. ====4×10 kilometriä, viesti==== Sija Joukkue Kilpailijat Aika 1 Kuusamon Erä-Veikot Martti V. Määttä Kari Kämäräinen Kalevi Oikarainen Osmo Karjalainen 2.26.03 2 Tampereen Poliisi-Urheilijat Hannu Mylläri Pekka Kärkkäinen Eero Norolampi Kalevi Laurila 2.28.05 3 Sonkajärven Pahka Eero Ronkainen Yrjö Mäkinen Eljas Koistinen Esko Hakola 2.29.23 Kilpailu käytiin Jyväskylän Laajavuorella. ===Maastohiihto, naiset=== ====5 kilometriä==== Sija Kilpailija Aika 1 Marjatta Kajosmaa 22.06 2 Helena Kivioja 22.19 3 Irmeli Nieminen 22.56 4 Marjatta Muttilainen 23.02 5 Kirsti Karvonen 23.09 Kilpailu käytiin Jyväskylän Laajavuorella. ====10 kilometriä==== Sija Kilpailija Aika 1 Marjatta Muttilainen 37.27 2 Helena Kivioja 37.50 3 Marjatta Kajosmaa 37.56 4 Senja Pusula 38.13 5 Liisa Suihkonen 39.08 Kilpailu käytiin Vetelissä. ====3x5 kilometriä, viesti==== Sija Joukkue Kilpailijat Aika 1 Juvan Urheilijat Marjatta Purhonen Seija Muttilainen Marjatta Muttilainen 1.12.35 2 Pielaveden Sampo Liisa Tolonen Liisa Kaikkonen Sinikka Kukkonen 1.13.11 3 Lahden Hiihtoseura Meeri Hussa Aila Laaksonen Saara Saarinen 1.13.11,5 Kilpailu käytiin Jyväskylän Laajavuorella. ===Mäkihyppy=== ====Pieni mäki==== Sija Kilpailija Pisteet Pituus 1 Topi Mattila 223,1 71,0m - 73,0m 2 Raimo Ekholm 207,5 68,5m - 72,0m 3 Juhani Ruotsalainen 202,6 68,5m - 68,0m 4 Osmo Leivo 198,7 67,5m - 67,5m Tauno Käyhkö 198,7 69,5m - 68,0m Kilpailu käytiin Kouvolassa. ====Suurmäki==== Sija Kilpailija Pisteet Pituus 1 Topi Mattila 219,6 87,5m - 91,5m 2 Juhani Ruotsalainen 213,2 87,0m - 91,0m 3 Keijo Laiho 211,0 87,0m - 88,0m 4 Raimo Ekholm 204,8 85,0m - 88,0m 5 Niilo Halonen 204,1 85,0m - 86,5m Kilpailu käytiin Jyväskylän Laajavuorella. ===Yhdistetty=== Sija Kilpailija Pisteet 1 Rauno Miettinen 457,55 2 Erkki Kilpinen 450,60 3 Esa Klinga 435,03 4 Vesa-Pekka Sarparanta 435,03 5 Heikki Sarapää 435,03 Kilpailu käytiin Kouvolassa. ==Lähteet== * Luokka:Hiihdon Suomen-mestaruuskilpailut Luokka:Jyväskylän urheilutapahtumat Luokka:Kouvolan urheilutapahtumat Luokka:Vetelin urheilu Luokka:Vuoden 1969 urheilu
Kegallen piirikunta

Kegallen piirikunta (, ) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kurunegalan piirikuntaan, idästä Kandyn ja Nuwara Eliyan piirikuntiin, lännestä Gampahan ja Colombon piirikuntiin ja etelästä Ratnapuran piirikuntaan. == Lähteet == Luokka:Sri Lankan piirikunnat
Kilinochchin piirikunta

Kilinochchin piirikunta (, ) on yksi Sri Lankan 25 piirikunnasta. Se kuuluu Pohjoiseen provinssiin ja sijaitsee Sri Lankan pohjoiskärjessä, Jaffnan niemimaan eteläpuolella. Piirikunta rajautuu pohjoisesta Jaffnan piirikuntaan ja etelästä Mannarin ja Mullaitivun piirikuntiin. == Lähteet == Luokka:Sri Lankan piirikunnat
Kurunegalan piirikunta

Kurunegalan piirikunta (, ) on yksi Sri Lankan 25 piirikunnasta. Se kuuluu Luoteisprovinssiin. Piirikunta rajautuu lännestä Puttalamin piirikuntaan, pohjoisesta Anuradhapuran piirikuntaan, idästä Anuradhapuran, Matalen ja Kandyn piirikuntiin ja etelästä Gampahan ja Kegallen piirikuntiin. == Lähteet == Luokka:Sri Lankan piirikunnat
Jouni Marjaniemi

Jouni Aleksi Marjaniemi (s. 26. elokuuta 1989) on suomalainen seiväshyppääjä. Hän edustaa Vehmaan Kiistoa ja häntä valmentaa Rami Hyytiä. Marjaniemi voitti seiväshypyn Suomen mestaruuden Kuopion Kalevan kisoissa 2014 tuloksella 520 ja SM-pronssia Porin Kalevan kisoissa 2015 tuloksella 510. Hänen ennätyksensä 535 cm on hypätty Kuopiossa 6. kesäkuuta 2015. == Lähteet == ==Aiheesta muualla== * Luokka:Suomalaiset seiväshyppääjät Luokka:Vuonna 1989 syntyneet Luokka:Elävät henkilöt
Mannarin piirikunta

Mannarin piirikunta (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu pohjoisesta Kilinochchin piirikuntaan, idästä Mullaitivun ja Vavuniyan piirikuntiin, etelästä Puttalamin ja Anuradhapuran piirikuntiin. Mannarin- ja Bengalinlahden yhdistävä Palkinsalmi sijaitsee Mannarin piirikunnan edustalla. == Lähteet == Luokka:Sri Lankan piirikunnat
Matalen piirikunta

Matalen piirikunta (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Anuradhapuran ja Polonnaruwan piirikuntiin, idästä Amparan ja Badullan piirikuntiin, etelästä Kandyn piirikuntaan ja lännestä Kurunegalan piirikuntaan. == Lähteet == Luokka:Sri Lankan piirikunnat
Mataran piirikunta

Mataran piirikunta (, ) on yksi Sri Lankan 25 piirikunnasta. Se kuuluu Eteläiseen provinssiin. Piirikunta rajautuu lännestä Gallen piirikuntaan, pohjoisesta Ratnapuran piirikuntaan, idästä Hambantotan piirikuntaan ja etelästä Intian valtamereen. == Lähteet == Luokka:Sri Lankan piirikunnat
Samuli Järvelä

Samuli Järvelä (s. 18. lokakuuta 1987) on suomalainen seiväshyppääjä. Hän edustaa Soinin Sisua. Järvelä saavutti hopeaa seiväshypyssä Kuopion Kalevan kisoissa 2014 tuloksella 520. http://yle.fi/urheilu/marjaniemi_tiukan_seivastaiston_mestari_- _salomaen_kausi_paattyi_murheellisesti/7389968 Järvelän ennätys 530 on hypätty Virroilla vuonna 2013. == Lähteet == * === Viitteet === Luokka:Suomalaiset seiväshyppääjät Luokka:Vuonna 1987 syntyneet Luokka:Elävät henkilöt
Moneragalan piirikunta

Moneragalan piirikunta (, ) on yksi Sri Lankan 25 piirikunnasta. Se kuuluu Uvan provinssiin. Piirikunta rajautuu pohjoisesta ja idästä Amparan piirikuntaan, lännestä Badullan ja Ratnapuran piirikuntiin ja etelästä Hambantotan piirikuntaan. == Lähteet == Luokka:Sri Lankan piirikunnat
Mullaitivun piirikunta

Mullaitivun piirikunta (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu pohjoisesta Kilinochchin piirikuntaan, lännestä Mannarin piirikuntaan, etelästä Vavuniyan ja Trincomaleen piirikuntiin ja idästä Intian valtamereen. == Lähteet == Luokka:Sri Lankan piirikunnat
Nuwara Eliyan piirikunta

Nuwara Eliyan piirikunta (, ) on yksi Sri Lankan 25 piirikunnasta. Se kuuluu Keskiseen provinssiin. Piirikunta rajautuu pohjoisesta Kandyn piirikuntaan, idästä Badullan piirikuntaan, etelästä Ratnapuran piirikuntaan ja lännestä Kegallen piirikuntaan. Piirikunta on tunnettu teetuotannostaan. Siellä sijaitsevat Dimbulan, Nuwara Eliyan ja Uda Pussellawan teealueet. Plantations de thé dans la région de Nuwara Eliya.jpg|Teeviljelmiä Nuwara Eliyan piirikunnassa. Plantations de thé dans la région de Nuwara Eliya 2.jpg|Teeviljelmiä. == Lähteet == Luokka:Sri Lankan piirikunnat
Tornado Alicia Black

Tornado Alicia Black (s. 12. toukokuuta 1998 Boca Raton) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 718 heinäkuussa 2014. Hän on voittanut urallaan kaksi ITF-turnausta kaksinpelissä. Vielä juniorina pelaava Black pääsi tyttöjen kaksinpelin loppuotteluun Yhdysvaltain avoimissa 2013, jossa hän hävisi Ana Konjuhille. Junioreiden maailmanlistalla Black on sijoittunut parhaimmillaan kolmanneksi. Helmikuussa 2014 Black sai villin kortin uransa ensimmäiseen WTA-turnaukseen Acapulcoon. Hän hävisi ensimmäisellä kierroksella kuudenneksi sijoitetulle Bojana Jovanovskille suoraan kahdessa erässä. Heinäkuussa hän pääsi karsintojen kautta mukaan Washingtonin turnaukseen, mutta hävisi ensimmäisellä kierroksella Zarina Diyasille. Tornado Aliciaa on yhdessä pikkusiskonsa Hurricane Tyran kanssa luonnehdittu seuraaviksi ”Williamsin siskoksiksi”. == Lähteet == == Aiheesta muualla == * Tornado Alicia Blackin kotisivut * * Luokka:Yhdysvaltalaiset tennispelaajat Luokka:Vuonna 1998 syntyneet Luokka:Elävät henkilöt
Polonnaruwan piirikunta

Polonnaruwan piirikunta (, ) on yksi Sri Lankan 25 piirikunnasta. Se kuuluu Keskipohjoiseen provinssiin. Piirikunta rajautuu pohjoisesta Anuradhapuran ja Trincomaleen piirikuntiin, kaakosta Batticaloan ja Amparan piirikuntiin ja lounaasta Matalen piirikuntaan. == Lähteet == Luokka:Sri Lankan piirikunnat
Puttalamin piirikunta

Puttalamin piirikunta (, ) on yksi Sri Lankan 25 piirikunnasta. Se kuuluu Luoteisprovinssiin. Piirikunta rajautuu pohjoisesta Mannarin piirikuntaan, idästä Anuradhapuran ja Kurunegalan piirikuntiin, etelästä Gampahan piirikuntaan ja idästä Mannarinlahteen. == Lähteet == Luokka:Sri Lankan piirikunnat
Jonna Miettinen

Jonna Sofia Adalmiina Miettinen (s. 7. joulukuuta 1990 Maaninka) on suomalainen moukarinheittäjä. Hän edustaa Maaningan Mahtia. Miettinen saavutti pronssia moukarinheitossa Kuopion Kalevan kisoissa 2014 ennätystuloksellaan 62,28. http://yle.fi/urheilu/kahdeksannen_mestaruutensa_ottanut_korpela_manasi_huonoa_tulostasoa/7390024 == Lähteet == * === Viitteet === Luokka:Suomalaiset moukarinheittäjät Luokka:Vuonna 1990 syntyneet Luokka:Elävät henkilöt
Ratnapuran piirikunta

Ratnapuran piirikunta (, ) on yksi Sri Lankan 25 piirikunnasta. Se kuuluu Sabaragamuwan provinssiin. Piirikunta rajautuu pohjoisesta Kegallen, Nuwara Eliyan ja Badullan piirikuntiin, idästä Moneragalan piirikuntaan, lännestä Colombon ja Kalutaran piirikuntiin ja etelästä Gallen, Mataran ja Hambantotan piirikuntiin. == Lähteet == Luokka:Sri Lankan piirikunnat
Trincomaleen piirikunta

Trincomaleen piirikunta (, ) on yksi Sri Lankan 25 piirikunnasta. Se kuuluu Itäiseen provinssiin. Piirikunta rajautuu pohjoisesta Mullaitivun piirikuntaan, lännestä Anuradhapuran piirikuntaan, etelästä Polonnaruwan ja Batticaloan piirikuntiin ja idästä Intian valtamereen. == Lähteet == Luokka:Sri Lankan piirikunnat
Vavuniyan piirikunta

Vavuniyan piirikunta (, ) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu etelästä ja idästä Anuradhapuran piirikuntaan, pohjoisesta Mullaitivun piirikuntaan ja lännestä Mannarin piirikuntaan. == Lähteet == Luokka:Sri Lankan piirikunnat
Michigan Stadium

Michigan Stadium on jalkapallostadion Ann Arborin kaupungissa Michiganin osavaltiossa Yhdysvalloissa. Real Madridin ja Manchester Unitedin harjoitusottelu 2. elokuuta 2014 keräsi maan jalkapallohistorian suurilukuisimman yleisön, 109 318 katsojaa. Ottelu oli osa Amerikassa pelattavaa International Champions Cup -kilpailua. ==Lähteet== == Aiheesta muualla == Luokka:Yhdysvaltain jalkapallostadionit Luokka:Yhdysvaltain amerikkalaisen jalkapallon stadionit Luokka:Michiganin rakennukset ja rakennelmat Luokka:Michiganin urheilu
S/S Bore III

S/S Bore III oli suomalainen matkustajahöyrylaiva joka oli turkulaisen Bore- varustamon käytössä 1952–1976. Bore III rakennettiin 1952 Oskarshamnin telakalla Ruotsissa. Laivan pituus oli 90,77 metriä, leveys 14,26 metriä ja syväys 5,0 metriä. Laivan vetoisuus oli 3 007 bruttorekisteritonnia ja suurin nopeus 15 solmua. Höyrykoneen teho oli 3 300 hevosvoimaa. Laivalla oli 220 hyttipaikkaa ja se saattoi ottaa 700 matkustajaa. Bore III oli kesät Helsinki–Tukholma-linjalla ja talvet Turku–Tukholma-linjalla. Kesällä 1971 se ajoi poikkeuksellisesti Leningradin risteilyjä ja kesällä 1972 se oli pietarsaarelaiselle Oy Jakob Lines Ab:lle vuokrattuna Pietarsaari–Uumaja/Skellefteå linjalla. Vuonna 1973 laivan laivan keulimmainen savupiippu poistettiin ja tilalle rakennettiin lisää matkustajahyttejä niin että niitä oli muutoksen jälkeen 317. Poistettu keulimmainen savupiippu oli ollut ns. valesavupiippu ja siinä oli ollut varustamon johtajan Hans von Rettigin yksityishytti. Muutostyön jälkeen Bore III oli Itämeren risteilyliikenteessä. Bore III myytiin 1976 Panamaan ja sen uudeksi nimeksi tuli Lowell Thomas Explorer. Vuonna 1977 laiva siirrettiin Montrealiin Kanadaan, jossa se varustamon talousvaikeuksien vuoksi pakkohuutokaupattiin marraskuussa 1977 Monroviaan Liberiaan. Uudeksi nimeksi tuli Royal Clipper. Laiva kuitenkin paloi ja upposi 6. joulukuuta 1977 konehuoneessa tapahtuneen räjähdyksen jälkeen. Hylky nostettiin romutettavaksi 1982. == Lähteet == * S/S Bore III. Turun matkustajahöyrylaivat. * S/S Bore III. Fakta om fartyg. == Aiheesta muualla == * Boren 115-vuotinen hisotria alkaen vuodesta 1897 tähän päivään asti. Ulkomatala 2/2012, Bore-teemanumero. Luokka:Höyrylaivat Luokka:Bore
Kristie Ahn

Kristie Ahn (s. 15. kesäkuuta 1992) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 87 syyskuussa 2019. Hän on voittanut urallaan seitsemän ITF-turnausta kaksinpelissä. Vuonna 2008 Ahn pääsi karsintojen kautta mukaan Yhdysvaltain avointen pääsarjaan. Hän hävisi turnauksen avauskierroksella maailmanlistan sijalla seitsemän olleelle Dinara Safinalle. Heinäkuussa 2014 Ahn sai villin kortin Stanfordin tennisturnaukseen, jossa hän hävisi ensimmäisellä kierroksella Coco Vandeweghelle. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1992 syntyneet Luokka:Elävät henkilöt
Jutta Heikkinen

Jutta Karita Heikkinen (s. 27. lokakuuta 1994 Lieksa) on suomalainen moniottelija. Hän edustaa Joensuun Katajaa. Vuoteen 2014 saakka hän edusti Lieksan Urheilijoita. Heikkinen voitti seitsenottelun Suomen mestaruuden Kuopiossa 2014 (5202 p), Porissa 2015 (5618 p), Oulussa 2016 (5603 p) ja Seinäjoella 2017 (5747 p). Jyväskylän Kalevan kisoissa 2018 hän sijoittui neljänneksi ja Lappeenrannassa 2019 hän saavutti pronssia. Tallinnan alle 23-vuotiaiden EM-kisoissa 2015 Heikkinen oli kahdeksas silloisella ennätyksellään 5717 pistettä. Myös Heikkisen kaksossisar Hertta Heikkinen on seitsenottelija. Molempia valmensi pitkään heidän isänsä Jarmo Heikkinen. Vuoden 2022 syksystä lähtien heitä on valmentanut Joni Jäntti. == Henkilökohtaiset ennätykset == * 100 m: 12,62 (Joensuu 2012) * 200 m: 24,62 (Lappeenranta 2019) * 800 m: 2.17,71 (Lappeenranta 2019) * 100 m aidat: 13,42 (Lappeenranta 2019) * Korkeushyppy: 174 (Lappeenranta 2019) * Pituushyppy: 604 (Ribeira Brava 2019) * Kuulantyöntö: 12,84 (Jyväskylä 2018) * Keihäänheitto: 49,72 (Äänekoski 2021) * Seitsenottelu: 5952 (Lappeenranta 2019) * Viisiottelu: 4054 (Helsinki 2015) Lähde == Lähteet == == Aiheesta muualla == * * Jutta Heikkinen Joensuun Katajan sivuilla Luokka:Suomalaiset yleisurheilun moniottelijat Luokka:Vuonna 1994 syntyneet Luokka:Elävät henkilöt
Henna Palosaari

Henna Riikka Emilia Palosaari (s. 9. syyskuuta 1993 Haukipudas) on suomalainen entinen seitsenottelija. Hän edusti urallaan Haukiputaan Veikkoja, Oulun Pyrintöä ja Kuivasjärven Auraa. Palosaari saavutti hopeaa seitsenottelussa Kuopion Kalevan kisoissa 2014 5156 pisteellähttp://yle.fi/urheilu/heikkinen_nousi_toisena_paivana_ottelun_mestariksi_- _tein_sen_mita_tarvitsi/7389824 ja pronssia Oulun Kalevan kisoissa 2016 5362 pisteelläOttelumestari Heikkinen paikkasi sarjansa keihäspaikalla. == Henkilökohtaiset ennätykset == * 100 m 12,85 * 200 m 25,71 * 800 m 2.20,61 * 100 m aidat 14,06 * Korkeushyppy 169 * Pituushyppy 606 * Kuulantyöntö 12,37 * Keihäänheitto 37,88 * Seitsenottelu 5468 ==Muuta== Kesällä 2020 hän pyöräili Suomen ympäri 41 päivässä. == Lähteet == * === Viitteet === Luokka:Suomalaiset yleisurheilun moniottelijat Luokka:Vuonna 1993 syntyneet Luokka:Elävät henkilöt
S/S Wasa

S/S Wasa oli suomalainen matkustajahöyrylaiva joka liikennöi myöhemmin Viron ja Suomen väliä virolaisomistuksessa. S/S Wasa rakennettiin 1871 W. Lindbergs Södra Varvet-telakalla Tukholmassa Ruotsissa. Laivan pituus oli 52,7 metriä, leveys 7,5 metriä ja syväys 3,2 metriä. Laivan vetoisuus oli 610 bruttorekisteritonnia ja suurin nopeus 9 solmua. Höyrykoneen teho oli aluksi 70 myöhemmin 320 hevosvoimaa. Laiva saattoi ottaa 207 matkustajaa. Vaasalaisen Ångfartygs Ab Wasa-varustamon tilaama laiva oli aluksi Tornio–Pietari-linjalla ja vuodesta 1876 Helsinki-Turku-Vaasa-Kokkola-Oulu linjalla yhdessä S/S Von Döbelnin kanssa. Vuonna 1892 laiva siirtyi Suomen Höyrylaiva Oy:n omistukseen ja se oli aluksi linjoilla Tukholma/Tornio–Turku–Helsinki–Pietari, myöhemmin se liikennöi Suomesta Tallinnaan ja Stettiniin. S/S Wasa myytiin 1899 Viron Pärnussa toimineelle Pernauer Reederei-varustamolle jonka omisti Hans Diedtrich Schmidt. Laiva liikennöi nyt sotavuosia lukuun ottamatta 40 vuoden ajan vuoteen 1939 saakka pääasiassa Tukholma–Helsinki–Tallinna–Pärnu- linjoilla. Ensimmäisen maailmansodan aikana se oli 1915–1918 Venäjän laivaston apuraivaajana ja asuntolaivana. Laiva jäi huhtikuussa 1918 Helsinkiin ja se palautettiin sitten Viroon. Vuonna 1927 laivan nimeksi tuli Vasa ja liikennöi edelleen Virosta Helsinkiin. Vuonna 1939 laiva myytiin Riikaan Latvian valtion omistamalle varustamolle. Laiva peruskorjattiin, siihen lisättiin uusia hyttejä ja uudeksi nimeksi tuli Banga. Vuonna 1940 tapahtuneen Neuvostoliiton miehityksen jälkeen laiva oli venäläisten käytössä. Se sai vaurioita kesällä 1941 saksalaisten ilmahyökkäyksessä ja se hinattiin Leningradiin jossa se muutettiin VT-526 nimiseksi asuntolaivaksi. Laiva oli vuoteen 1944 saakka asuntolaivana Leningradissa ja sen tunnuksena oli PB-11. Marraskuussa 1944 se ajoi karille ja upposi Riian lähelle. Hylky nostettiin ja romutettiin 1952. Muita samannimisiä suomalaisaluksia ovat olleet: * Vasa Nordsjö-varustamon S/S Wasa-rahtilaiva joka upposi ollessaan matkalla Helsingistä Kööpenhaminaan jouduttuaan ahtojäiden puristukseen 16. helmikuuta 1923 Porkkalan Kallbådan lähellä.Hylyt.et : Wasa * Vaasa-Uumaja ja Vaasa-Härnösand-Örnsköldsvik- reiteillä vuosina 1949–1954 liikennöinyt Ab Wasalines Oy:n matkustajahöyrylaiva S/S Wasa oli alun perin valmistunut 1907. Sen nimenä oli alkuaan S/S Lovisa ja se liikennöi Helsingin ja Loviisan välillä. Laiva oli 1943–1946 Norjan rannikkoliikenteessä ja vuosina 1946–1949 se liikennöi Maarianhamina-Turku-Hanko-Helsinki-linjalla nimellä S/S Barö. Vuonna 1957 laiva muutettiin Lovisa-nimiseksi proomuksi ja se romutettiin 1961.Turun matkustajahöyrylaivat : S/S Lovisa / Barö == Lähteet == * Turun matkustajahöyrylaivat : S/S Wasa === Viitteet === Luokka:Höyrylaivat Luokka:Effoa
Cedarosaurus

Cedarosaurus oli hirmuliskoihin kuulunut suku, joka eli liitukaudella. Siihen kuuluva laji oli C. weiskopfae. Samaan heimoon kuuluvia sukuja ovat Abydosaurus ja Venenosaurus. Cedarosaurukset olivat kasvinsyöjiä. Niitä eniten uhannut petodinosaurus lienee ollut Utahraptor. Cedarosauruksen jäänteitä on löydetty kalliomuodostumista Teksasista ja Utahista, Yhdysvalloista. Utahissa sijaitsevasta Cedarin vuoristomuodostumasta on löydetty myös muiden dinosaurusten jäänteitä. == Lähteet == == Aiheesta muualla == * http://www.dinochecker.com/dinosaurs/CEDAROSAURUS Luokka:Sauropodit
Jessica Rautelin

Jessica Maria Rautelin (s. 16. tammikuuta 1997 Helsinki) on suomalainen yleisurheilun moniottelija. Hän edustaa Esbo IF:ää ja häntä valmentaa Ragne Kytölä. Kuopion Kalevan kisoissa 2014 Rautelin saavutti pronssia seitsenottelussa 5146 pisteellä. Tulos oli hänen uusi ennätyksensä ja hän paransi kisoissa myös 100 metrin aitojen, kuulan, 200 metrin ja 800 metrin ennätyksiään. Seinäjoen Kalevan kisoissa 2017 Rautelin sijoittui pronssille tuloksella 5445 pistettä. Tampereella 2021 hänen pronssituloksensa oli 5575 pistettä ja 2022 Joensuussa 5292 pistettä. Hän sai hopeaa Vaasan Kalevan kisoissa 2024 pistein 5330. Viestijuoksun SM-kilpailuissa hän saavutti pronssia 4 × 400 metrin viestissä 2022. Vuoden 2014 17-vuotiaiden Suomi–Ruotsi-maaottelussa Rautelin voitti 400 metrin aidat ja 400 metrin juoksun. Alle 20-vuotiaiden EM-kisoissa Eskilstunassa heinäkuussa 2015 Rautelin teki seitsenottelussa uuden ennätyksensä 5269 ja oli 12:s. 400 metrin aitajuoksussa hän karsiutui alkuerissä. Bydgoszczin alle 20-vuotiaiden MM- kilpailuissa 2016 hän oli seitsenottelussa 22:s. 800 metrillä hänet hylättiin alkueräjuoksussa. Sisäratojen SM-kisoissa 2015 Rautelin juoksi pronssia saavuttaneessa Esbo IF:n 4 × 300 metrin viestijoukkueessa. Hän voitti viisiottelun Suomen-mestaruuden 2020 pistein 3905 ja 2024 pistein 4008. Vuosina 2021, 2022 ja 2023 hän sai samassa lajissa pronssia. == Henkilökohtaiset ennätykset == * 100 m: 12,43 (2023) * 200 m: 25,29 (2016) * 400 m: 55,78 (2023) * 800 m: 2.10,31 (2023) * 100 m aidat: 14,03 (2023) * 400 m aidat: 59,62 (2014) * Korkeushyppy: 166 (2015) * Pituushyppy: 591 (2016) * Kuulantyöntö: 12,91 (2022) * Keihäänheitto: 42,21 (2017) * Seitsenottelu: 5580 (2016) * Viisiottelu: 4086 (2021) Lähde == Lähteet == Luokka:Suomalaiset yleisurheilun moniottelijat Luokka:Vuonna 1997 syntyneet Luokka:Elävät henkilöt
Amerikansuomalaisia sarjakuvataiteilijoita

Amerikansuomalaisia sarjakuvataiteilijoita on Ilpo Lagerstedtin vuonna 2008 ilmestynyt teos, joka käsittelee amerikansuomalaisia sarjakuvantekijöitä. == Kirjassa esitellyt tekijät == * Armida Anderson * Paul Gustafson * John Hakola * Art Huhta * Gabriel Hukkala * Stuart Immonen * Kirk Jarvinen * John Lehti * Ronald Lindquist * Tim Mietty * Seppo Mäkinen * Klaus Nordling * Otto Pirkola * Vive Risto * Kosti Ruohomaa * Kaarlo Aleksanteri Suvanto * Jim Wheelock * Wallace Wood == Aiheesta muualla == * Teos kustantajan sivuilla . (PDF) * Timo Ronkainen: Ruututarhan lännen-jukat. Kvaak.fi 29.1.2008. * Juha Mäkinen: Amerikansuomalaisia sarjakuvataiteilijoita . Keskisuomalainen 1.5.2008. Luokka:Kirjat sarjakuvista Luokka:Suomalaiset tietokirjat Luokka:Vuoden 2008 kirjat
Pentti Keskimäki

Pentti Juha Mika Keskimäki, F.S.C.Kinocolor Oy, Kauppalehti. Viitattu 4.8.2014. (s. 1963) on suomalainen elokuvaaja, joka on kuvaustyön lisäksi keskittynyt elokuvien jälkituotantotöihin, etenkin värimäärittelyyn, vuodesta 2012 oman Kinocolor-yrityksensä kautta.Pentti Keskimäki, LinkedIn. Viitattu 4.8.2014. Keskimäki oli Jussi-palkintoehdokkaana vuonna 2001 elokuvan Cyclomania ja vuonna 2006 elokuvan Saippuaprinssi kuvauksesta. Keskimäki valmistui brittiläisestä The National Film and TV Schoolista 1993. Hän opetti 1990-luvulla video- ja filmikuvausta Lahden muotoiluinstituutissa. ==Pitkien elokuvien kuvaustöitä== * Tomas (1996) * Cyclomania (2001) * Saippuaprinssi (2006) ==Lähteet== ==Aiheesta muualla== *Pentti Keskimäen työnäytteitä värimäärittelijänä * Luokka:Suomalaiset elokuvaajat Luokka:Vuonna 1963 syntyneet Luokka:Elävät henkilöt
S/S Norra Finland

S/S Norra Finland oli suomalainen matkustajahöyrylaiva, joka liikennöi myöhemmin Odin-nimisenä Ruotsissa. S/S Norra Finland rakennettiin 1885 Motalan telakalla Norrköpingissä Ruotsissa. Laivan pituus oli 54,2 metriä ja leveys 8,07 metriä. Laivan vetoisuus oli 617 bruttorekisteritonnia. Höyrykoneen teho oli 480 hevosvoimaa. Torniolaisen Torneå Ångbåts Ab -varustamon tilaama laiva oli aluksi Kemi–Helsinki-linjalla ja myöhemmin se kulki Vaasasta Pietariin ja Tukholmaan. Vuonna 1892 laiva siirtyi Suomen Höyrylaiva Oy:n omistukseen ja kulki linjoilla Tukholma–Turku–Helsinki–Pietari, Kemi–Pietari ja Suomi–Tallinna–Stettin, kunnes se vuonna 1906 siirrettiin Tukholma–Riika- linjalle. Vuonna 1909 S/S Norra Finland myytiin ruotsalaiselle Stockholms Rederi AB Svea -varustamolle. Laiva peruskorjattiin muun muassa asentamalle siihen sähkövalaistus ja korjauksen jälkeen se jatkoi vuoteen 1914 saakka Tukholma–Riika-linjalla. Laivan nimeksi vaihtui 1910 Odin ja samassa yhteydessä se sai uuden höyrykattilan. S/S Odin liikennöi vuosina 1914–1945 Tukholmasta käsin muun muassa Saksaan, Latviaan ja Pohjois-Ruotsiin. Kesällä 1933 se liikennöi Tukholmasta Maarianhaminaan. Laiva myytiin vuonna 1945 Norjaan, jossa sen nimeksi tuli Ryfylke. Laiva romutettiin 1951 Liègessä, Belgiassa. == Lähteet == * Turun matkustajahöyrylaivat : S/S Norra Finland * Fakta om Fartyg : S/S Norra Finland * Suomen Merimuseon kuvakokoelmat : S/S Norra Finland Helsingin Sompasaaren satamassa Luokka:Höyrylaivat Luokka:Effoa
Alang

Alang on kaupunki Intiassa Gujaratin osavaltiossa Khambatinlahden rannalla 300 kilometriä luoteeseen Mumbaista. Se on tunnettu maailman suurimmasta laivanromuttamosta jossa romutettiin 2000-luvun alussa 300–400 laivaa vuodessa. Alangin laivanromuttamot käsittelevät puolet maailman romutettavista laivoista. Laivojen romutus tapahtui 1970-luvulle saakka pääosin Euroopassa ja Yhdysvalloissa mutta kohonneet työvoimakustannukset ja kiristyneet ympäristömääräykset saivat romutustoiminnan siirtymään ensin Etelä-Koreaan ja Taiwanille ja sieltä 1980-luvulla Intiaan Alangiin.Alangin alueella on myös työpajoja, joissa käsitellään romutettavista laivoista irrotettua sisustusta, elektroniikkaa, putkia ja koneistoja uudelleenkäyttöä varten. == Laivojen romuttaminen == Laivojen romutuksessa käytetään hyväksi vuorovettä. Laiva ajetaan kovaa vauhtia keula edellä korkean veden aikana tasaiselle hiekkarannalle, jonne se ankkuroidaan ettei vesi vie sitä takaisin merelle ja romutus alkaa kun vuorovesi on laskenut. Alangin romuttamot tuottavat noin 15 % Intian käyttämästä teräksestä. Yhden laivan romuttaminen vie aikaa 2 viikosta yhteen vuoteen. == Työntekijät ja työturvallisuus == Laivojen romutus tapahtuu ihmisvoimin ja romuttamossa on työssä noin 25 000–40 000 työläistä ja lisäksi romutustoimintaan liittyvässä muussa toiminnassa on mukana noin 200 000. Romutustyö on vaarallista, virallisten tietojen vuonna 2000 sattui noin 30 kuolemaan johtanutta työtapaturmaa, mutta eräiden intialaisten lähteiden mukaan todellinen kuolleiden määrä on 5–6 kertaa suurempi. Laivanromuissa olevat myrkylliset kemikaalit ja asbesti muodostavat myös suuren ympäristö- ja terveysriskin. Laivoja romuttavat työläiset asuvat lähistön hökkelikylissä, joissa ei ole sähköä ja peseytymismahdollisuudet ovat puutteellisia. Työpäivä on 12-tuntinen ja päiväansio keskimäärin 1–2 dollaria. Palkka on kuitenkin intialaisen mittapuun mukaan hyvä. Työolot ja palkkaus ovat Alangissa paremmat kuin Bangladeshissa toimivilla laivanromuttamoilla. Alangissa on romutettu muun muassa matkustaja-autolautta GTS Finnjet. == Kuvia == Tiedosto:Alang Ship Breaking - panoramio.jpg|Laivoja romutuksen eri vaiheissa. Tiedosto:Huge ship at alang - panoramio.jpg|Laivoja rannalla romutettavina. Tiedosto:SS France in its avatar of Blue Lady awaits the ship breakers at Alang, August, 2007.jpg|SS France odottaa Alangin edustalla pääsyä romutettavaksi vuonna 2007. == Lähteet == == Aiheesta muualla == * * * Luokka:Gujaratin kaupungit
S/S Orion

S/S Orion oli suomalainen rahtihöyrylaiva jossa oli myös matkustajahyttejä. S/S Orion rakennettiin 1884 Bremer Schiffsbau Ges.:n telakalla Bremenissä Saksassa. Laivan pituus oli 64,28 metriä, leveys 9 metriä ja syväys 4,88 metriä. Laivan vetoisuus oli 1 066 bruttorekisteritonnia ja suurin nopeus oli 8 solmua. Höyrykoneen teho oli 500 hevosvoimaa. Laivalla oli joitain matkustajahyttejä joissa oli 9 vuodepaikkaa. Suomen Höyrylaiva Oy:n tilaama laiva liikennöi Hull-Kööpenhamina-Turku-Hanko-Helsinki-Viipuri-linjalla yhdessä S/S Siriuksen kanssa. Ensimmäisen maailmansodan aikana laiva oli vuokrattuna venäläisille sukellusveneverkkojen laskulaivaksi ja se myytiin helmikuussa 1917 Venäjän laivastolle. Laivan nimeksi vaihtui Ob mutta kun venäläiset lähtivät 13. huhtikuuta 1918 Helsingistä laiva jäi sinne ja syksyllä 1918 se palasi takaisin Suomen Höyrylaiva Oy:n omistukseen. S/S Orion haaksirikkoutui lumimyrskyssä 28. joulukuuta 1931 Helsingin edustalla ollessaan tulossa Rouenista Turun kautta Helsinkiin. == Uudempi S/S Orion == Suomen Höyrylaiva Oy hankki 1935 uuden samannimisen 2 810 dwt:n rahtialuksen. Tämä laiva luovutettiin sotakorvauksena Neuvostoliittoon 1945 ja se sai nimekseen Valday. Laiva romutettiin Osakassa Japanissa 1969. == Lähteet == * Turun matkustajahöyrylaivat : S/S Orion * Äänimeri : Kuvia laivoista ja merenkulkijoista : Effoa : S/S Orion * Äänimeri : Kuvia laivoista ja merenkulkijoista : Effoa : S/S Orion (1935) Luokka:Höyrylaivat Luokka:Effoa
Zug um Zug

Zug um Zug tai Zug-um-Zug on saksankielinen käsite, joka tarkoittaa suoritusten samanaikaisuutta tavaran käteiskaupassa. __NOTOC__ == Periaate == Irtaimen tavaran kauppa voidaan sopia käteiskaupaksi, jossa tavaran luovutus ja kauppahinnan maksaminen tapahtuu yhtä aikaa eli kauppasopimuksen osapuolten suoritukset vaihdetaan toisiaan vastaan (Zug um Zug). Periaatetta noudattamalla kaupan osapuolet saavat jonkinlaisen varmistuksen siitä, että vastapuoli täyttää oman osuutensa sopimuksesta. Kumpikin osapuoli voi myös valvoa, että vastapuolen suoritus vastaa sovittua – ennen kuin hän itse täyttää omat sopimusvelvoitteensa. === Arkinen esimerkki === Zug um Zug -periaate toteutuu vähittäiskaupassa esimerkiksi torilla, kun asiakas maksaa ostokset käteisellä. Ostaja saa tavarat hallintaansa heti maksuhetkellä, ja kauppias saa kauppahinnan haltuunsa samalla kun luovuttaa tavarat asiakkaalle. == Kauppalain säännökset Suomessa == Suomen kauppalain 10 §:n mukaan myyjä ei ole velvollinen luopumaan tavaran hallinnasta tai määräysvallasta tavaraan ennen kuin kauppahinta maksetaan, ellei hän ole myöntänyt ostajalle luottoa tai maksun lykkäystä. Vastaavasti kauppalain 49 §:n mukaan ostaja ei ole velvollinen maksamaan kauppahintaa, ennen kuin tavara on asetettu hänen saatavilleen tai määrättäväkseen. == Lähteet == Luokka:Kauppaoikeus Luokka:Velvoiteoikeus
Amritsarin piirikunta

Amritsarin piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Gurdaspurin piirikuntaan, idästä Kapurthalan piirikuntaan, etelästä Tarn Taranin piirikuntaan ja lännestä Pakistanin Punjabiin. == Lähteet == Luokka:Intian Punjabin piirikunnat
Barnalan piirikunta

Barnalan piirikunta () on yksi Intian Punjabin osavaltion 22 piirikunnasta. Piirikunta rajautuu pohjoisesta Mogan ja Ludhianan piirikuntiin, idästä Sangrurin piirikuntaan, etelästä Mansan piirikuntaan ja lännestä Bathindan piirikuntaan. == Lähteet == Luokka:Intian Punjabin piirikunnat
Bathindan piirikunta

Bathindan piirikunta () on yksi Intian Punjabin osavaltion 22 piirikunnasta. Piirikunta rajautuu lännestä Muktsarin ja Faridkotin piirikuntiin, pohjoisesta Mogan piirikuntaan, idästä Barnalan ja Mansan piirikuntiin ja etelästä Haryanaan. == Lähteet == Luokka:Intian Punjabin piirikunnat
Rives (Isère)

Rives on kunta itäisessä Ranskassa Isèren departementissa Rhône-Alpesin alueella. Vuonna 2017 siellä asui 5 476 asukasta. Kunta tunnettiin keskiajalla miekantekotaitoisista sepistään. Rives on ollut myös tärkeä paperiteollisuuskeskus.Tour de France 2014 == Tunnettuja kuntalaisia == *Raphaël Poirée, ampumahiihdon maailmanmestarin syntymäpaikka == Lähteet == == Aiheesta muualla == Luokka:Isèren kunnat
Fazilkan piirikunta

Fazilkan piirikunta () on yksi Intian Punjabin osavaltion 22 piirikunnasta. Se perustettiin vuonna 2011 ja on yhdessä Pathankotin kanssa Punjabin nuorin piirikunta. Ennen Fazilkan piirikunnan perustamista sen alue kuului Firozpurin piirikuntaan. Fazilka rajautuu pohjoisesta Firozpurin piirikuntaan, idästä Muktsarin piirikuntaan, idästä Pakistanin Punjabiin ja etelästä Rajasthaniin. == Lähteet == Luokka:Intian Punjabin piirikunnat
Pathankotin piirikunta

Pathankotin piirikunta () on yksi Intian Punjabin osavaltion 22 piirikunnasta. Se perustettiin vuonna 2011 ja on yhdessä Fazilkan kanssa Punjabin nuorin piirikunta. Ennen Pathankotin piirikunnan perustamista sen alue kuului Gurdaspurin piirikuntaan. Pathankot rajautuu etelästä Gurdaspurin piirikuntaan, lännestä Pakistanin Punjabiin, pohjoisesta Jammu ja Kashmiriin ja idästä Himachal Pradeshiin. == Lähteet == Luokka:Intian Punjabin piirikunnat
Veurey-Voroize

Veurey-Voroize on kunta itäisessä Ranskassa Isèren departementissa Rhône- Alpesin alueella. Vuonna 2017 siellä asui 1 438 asukasta. Veurey-Voroize on Le Dauphiné libéré -nimisen lehden kotikaupunki. Lehti on perustanut vuosittaisen Critérium du Dauphiné -pyöräkilpailun.Tour de France 2014 == Lähteet == == Aiheesta muualla == Luokka:Isèren kunnat
Odessa (täsmennyssivu)

Odessa voi tarkoittaa ainakin seuraavia: == Paikkoja == === Ukraina === * Odessa, Ukrainan kolmanneksi suurin kaupunki === Kanada === * Odessa (Ontario) * Odessa (Saskatchewan) === Yhdysvallat === * Odessa (Delaware) * Odessa (Florida) * Odessa (Kalifornia) * Odessa (Länsi-Virginia) * Odessa (Minnesota) * Odessa (Missouri) * Odessa (Nebraska) * Odessa (New York) * Odessa (Oregon) * Odessa (Texas) * Odessa (Washington) == Musiikissa == * Odessa, skotlantilainen synthpop-yhtye * Pertti Niemi & Odessa, suomalainen yhtye * Odessa, Bee Geesin albumi vuodelta 1969 * Odessa, The Handsome Familyn albumi vuodelta 1994 * Odessa, A. Aimon ja Dallapén kappale vuodelta 1962 * ”Odessa”, Aesop Rockin kappale vuoden 1999 albumilta Appleseed * ”Odessa”, Romen kappale vuoden 2009 albumilta Flowers from Exile * ”Odessa”, Cariboun kappale vuoden 2010 albumilta Swim * ”Odessa”, Animals as Leadersin kappale vuoden 2011 albumilta Weightless == Muita merkityksiä == * Odessa, suomalainen kirjakustantamo * ODESSA, entisten SS-joukkojen jäsenten organisaatio * Odessa Cubbage, hahmo videopelissä Half-Life 2 * Odessa, fiktiivinen terroristijärjestö PlayStation-pelissä Wild Arms 2
Focke-Achgelis Fa 325

Focke-Achgelis Fa 325 Krabbe (taskurapu) oli saksalainen suunniteltu neliroottorinen kuljetusmultikopteri. Heinrich Focke aloitti konetyypin suunnittelun Kriegsmarinelle, joka oli kiinnostunut torpedoja mukanaan kuljettavasta helikopterista. Kopterin kehityksen edetessä sen pääpiirteiksi muodostuivat neljä roottoria, ja kopteri suunniteltiin rakennettavaksi liittämällä kaksi Fa 223 Drachea toisiinsa. Moottoreina Krabbessa suunniteltiin käytettäväksi kahta BMW 301 R-3 -tähtimoottoria, jotka olivat uudelleennimettyjä Bramo 323 Fafnir -moottoreita. Kriegsmarinen johto vetäytyi Fa 325 -hankkeesta 1943, ja Focke lopetti sen jatkokehittelyn. ==Tekniset tiedot== ==Lähteet== * Luokka:Multikopterit Luokka:Saksalaiset lentokoneprojektit, 1939–1945
Skotlannin mestaruussarja

Skotlannin mestaruussarja on Skotlannin miesten jalkapallon toiseksi korkein sarjataso. Sarja perustettiin vuonna 2013 Skotlannin 1. divisioonan tilalle, kun maan neljä korkeinta sarjatasoa yhdistettiin Scottish Professional Football Leagueksi. ==Sarjajärjestelmä== Skotlannin mestaruussarjassa pelaa 10 joukkuetta, jotka pelaavat kauden aikana nelinkartaisen sarjan. Sarjan voittaja nousee Valioliigaan ja sijoille 2.-4. päätyneet joukkueet etenevät karsimaan Valioliigapaikasta. Sarjan viimeinen joukkue putoaa Ykkösliigaan ja toiseksi viimeinen joukkue karsii sarjapaikastaan. ==Lähteet== * * * * == Aiheesta muualla == * Virallinen sivusto mestaruussarja
Purppurakultasiipi

Purppurakultasiipi (Lycaena alciphron) on sinisiipisten (Lycaenidae) heimoon kuuluva eurooppalainen päiväperhonen. Suomesta sitä ei ole koskaan tavattu. ==Koko ja ulkonäkö== Purppurakultasiiven koiraan siipien yläpinnat ovat kuparinpunaiset, ulkoreunasta kapealti mustanruskeat ja kauttaaltaan voimakkaasti violettikehnäiset. Etusiipien keskiosassa on kaksi mustaa täplää ja ulkoreunassa pienten mustien täplien rivi ja takasiiven etureunassa sekä ulkoreunan takanurkassa erottuu punaoranssia väriä. Naaraan siivet ovat tummanruskeat ja oranssin pohjavärin erottuminen vaihtelee yksilöittäin. Etusiivissä on samanlainen täpläkuvio kuin koiraalla, mutta täplärivin täplät ovat suurempia ja rivi mutkittelee voimakkaasti. Takasiivissä on selkeä, oranssi reunajuova ja sen yhteydessä usein sinisiä täpliä. Siipien alapinnat ovat molemmilla sukupuolilla harmaanruskeat ja mustien, valkoreunaisten täplien kirjomat. Takasiiven ulkoreunan oranssi juova on kapea ja hajonnut erillisiksi täpliksi. Siipiväli 30-35 mm.Suomen perhostutkijain seura: kultasiivet Purppurakultasiipien, etenkin naaraiden, erottaminen ketokultasiivistä (Lycaena hippothoe) vaatii tarkkuutta. (MHNT) Lycaena alciphron - Kaunas, Lithuania - male dorsal.jpg |Lycaena alciphron ♂ (MHNT) Lycaena alciphron - Kaunas, Lithuania - male ventral.jpg |Lycaena alciphron ♂ △ ==Levinneisyys ja lentoaika== Purppurakultasiiven levinneisyys ulottuu Portugalista Etelä- ja Keski-Euroopan poikki Baltiaan ja idässä Siperiaan ja Mongoliaan ja Baikalille saakka. Pohjoismaista tunnetaan vain kaksi havaintoa Tanskan Falsterin saarelta vuodelta 1939. Baltiassa perhosta tavataan aivan Viron pohjoisrannikolle saakka. On arveltu, että perhosen löytyminen Suomesta on lähinnä ajan kysymys. Perhoset ovat lennossa yhtenä sukupolvena kesäkuun lopulta elokuun alkuun. ==Elinympäristö ja elintavat== Purppurakultasiipi elää avoimilla niityillä, joiden kasvillisuus on matalaa. Naaras munii munat yksitellen ja ne kuoriutuvat parin viikon kuluessa. Toukat ovat hidaskasvuisia, talvehtivat keskenkasvuisina ja niillä on suhde muurahaisiin. Toukka saattaa kommunikoida muurahaisten kanssa ääntelemällä. Koteloituminen tapahtuu kesäkuussa ja kotelovaihe kestää kahdesta kolmeen viikkoa. == Ravintokasvi == Toukan ravintokasveja ovat niittysuolaheinä (Rumex acetosa) ja ahosuolaheinä (Rumex acetosella). == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Sinisiivet
Focke-Achgelis Fa 284

Focke-Achgelis Fa 284 oli saksalainen suunniteltu kaksiroottorinen kuljetushelikopteri (voidaan lukea tosin myös multikopteriksi, koska kopterissa oli kaksi erillistä roottoria). Heinrich Focke suunnitteli sen yhteistyössä ranskalaisen Bréguet -lentokonetehtaan kanssa. Kopterilla olisi ollut mahdollista kuljettaa lähteestä riippuen 3 000–4 500 kilogramman kuormia. Suunniteltu moottorityyppi vaihtelee eri lähteissä BMW 821A:n ja BMW 801:n välillä.Witkowski 2007: 66Lepage 2009: 382 Kone olisi rakennettu Focken suosiman tyylin mukaan, eli siinä olisi kaksi roottoria ja tavanomainen peräsin. Kaksipaikkainen ohjaamo olisi ollut rungon keskellä, ja eturunko olisi ollut päällystämätön, joka parantaisi näkyvyyttä rungon alla kuljetettavaan kuormaan. Moottorit olisi asennettu eturungon moottorikoteloihin. Koneen rakentaminen eteni hitaasti, mutta prototyyppi saatiin jo melkein valmiiksi 1945, mutta se ei ehtinyt lentää kertaakaan. == Tekniset tiedot == ==Katso myös== *Focke-Achgelis Fa 223 *Platt-LePage XR-1 == Lähteet == * * === Viitteet === Luokka:Saksalaiset lentokoneprojektit, 1939–1945 Luokka:Focke-Achgeliksen ilma-alukset
Focke-Achgelis Fa 225

Focke-Achgelis Fa 225 oli saksalainen moottoroimaton autogiro. Se oli tarkoitettu maahanlaskujoukkojen pudotuskoneeksi korvaamaan DFS 230 -purjelentokoneet, joita oli käytetty muun muassa Eben-Emaelin linnoituksen ja Kreetan taisteluissa. Idea koneen kehittämiseksi oli saatu juuri näissä taisteluissa. Niissä oli huomattu liitokoneiden pitkän laskukiidon ongelmat, jotka oli aiheuttanut joissain tapauksissa myös tappioita. Liitokoneen siivet oli päätetty korvata roottorilla, joka mahdollistaisi lyhyen laskukiidon. Vuoden 1942 lopulla koneen prototyypin rakentaminen aloitettiin, ja pohjana käytettiin DFS 230 liitokoneen runkoa ja Fa 223 Drachen muunneltua roottoria. Fa 225:n lentokokeet aloitettiin keväällä 1943 Ainringissä. Niissä konetta hinattiin Junkers Ju 52/3m:n perässä ylöspäin. Paul Stämmler toimi koelentäjänä, ja kokeissa lyhin saavutettu laskukiito oli noin 18 metriä. Fa 225:llä oli kuitenkin hidas hinaus-, lento- ja laskunopeus, joka teki siitä alttiimman vihollistulelle perinteiseen purjelentokoneeseen verrattuna. Tätä seikkaa ei voitu korvata lyhyemmällä laskukiidolla, joten Saksan sodanjohto päätti jättää kopterin tilaamatta. Projektin hylkäämiseen johtivat myös Kreetan suuret tappiot, jotka johtuivat osittain laskuvarjohyökkäyksessä surmansa saaneista. Viimeinen merkittävä saksalaisten laskuvarjojoukkojen liitokoneilla suorittama hyökkäys toisessa maailmansodassa oli Benito Mussolinin pelastus Gran Sassosta Apenniineilta, kun DFS 230 -koneet pudottivat laskuvarjosotilaita ja laskeutuivat vuoren huipulle pelastamaan Italian fasistijohtajaa. Tehtävä suoritettiin periteisillä liitokoneilla, vaikkakin se oli aluksi suunniteltu suoritettavaksi helikoptereilla. ==Lähteet== * Luokka:Autogirot Luokka:Saksalaiset lentokoneprojektit, 1939–1945
Mokomani

Mokomani on suomenhevonen, joka on vuoden 2014 ravikuningatar. Tamma saavutti tittelin elokuussa Porissa järjestetyissä Kuninkuusraveissa. Hevosen valmentaja on Jukka-Pekka Kauhanen. == Ura == Mokomani aloitti uransa elokuussa 2008 omistajansa Eero Flankkilan ajamana. Hevosen 18 ensimmäistä starttia tuottivat 14 voittoa, kolme kakkossijaa ja yhden hylkäyksen. Tämän jälkeen Mokomani saavutti vuosina 2010–2013 ainoastaan kolme voittoa 62:ssa kilpailussa.Mokomani 1465-03 Suomen Hippos. Viitattu 4.8.2014. Jukka-Pekka Kauhasen valmennukseen Mokomani siirtyi juuri Porin kuningatarkilpailun alla.Mokomani Kuninkuusravit 2014. Viitattu 4.8.2014. == Lähteet == Luokka:Ravikuninkaalliset
Köppinen

Köppinen (s. 7. toukokuuta 2003) on suomenhevonen, joka on vuosien 2014 ja 2017 ravikuningas. Ori saavutti ensimmäisen kuninkuuden elokuussa Porissa järjestetyissä Kuninkuusraveissa. Toisen kuninkuuden ori saavutti Espoossa sijaitsevalla Vermon raviradalla elokuussa 2017. Köppisen omistavat siuntiolaiset Jyrki ja Maija Korhonen, jotka myös vastaavat sen valmennuksesta.Köppinen 1187-03 Suomen Hippos. Viitattu 4.8.2014. == Ura == Köppinen juoksi koelähdön marraskuussa 2006 Vermossa kasvattajansa Jyrki Korhosen ajamana ja ensimmäisen varsinaisen kilpailunsa seuraavan vuoden toukokuussa silloisen valmentajansa Tapio Perttusen ohjastamana. Hevonen selvisi nelivuotiskaudellaan Kriteriumin finaaliin, jossa se sijoittui laukanneena kuudenneksi. Viisivuotiaana Köppinen siirtyi takaisin omistajiensa valmennukseen. Suurin menestys tuli Turun Metsämäessä juostussa L. Fabritius Memorialissa, jossa ori oli toinen ohjastajanaan Pertti Puikkonen. Vuonna 2011 Köppinen sijoittui toiseksi Turussa ravatussa Kylmäveristen Pohjoismaiden mestaruudessa norjalaisen Hallsta Lotuksen jälkeen. Hevosen ohjastajana toimi tuolloin Antti Teivainen. Ensimmäiseen kuninkuuskilpaansa Köppinen osallistui vuonna 2012 Mikkelissä, jossa ori oli lopputuloksissa kuudes. Vuoden 2013 Kuninkuusravit Köppiseltä jäivät väliin,Köppinen Kuninkuusravit 2014. Viitattu 4.8.2014. mutta Poriin se osallistui yhtenä ennakkosuosikeista. Köppinen epäonnistui 1609 metrin osalähdössä, mutta 2 100 metrin osalähdön kakkossija ja päätösmatkan voitto riittivät ravikuninkuuteen. Oriilla kävi melkein samalla tavalla vuoden 2017 kuninkuusraveissa, kun 1609 metrin osalähdössä suoritus oli vasta kuudennes, 2100 metrin osalähdöstä tuli kolmoissija ja päätösmatkalta ylivoimainen voitto. Päätösmatkan huima ero riitti kokonaiskilpailun voittoon, jolloin Köppinen kruunattiin kuninkaaksi. Ori osallistui vielä viimeisenä kilpailuvuotenaan kuninkuuskisaan ollen kokonaiskilpailun toinen. Köppinen voitti päätösmatkan, mutta eroa kilpailua johtaneeseen Costelloon ei syntynyt riittävästi, jotta ori olisi uusinut ravikuninkuutensa. == Lähteet == Luokka:Ravikuninkaalliset
Jim Thompson

Jim Thompson on seuraavien henkilöiden nimi: * Jim Thompson (1906–1977), yhdysvaltalainen kirjailija * Jim Thompson (1964–2014), suomalais- yhdysvaltalainen kirjailija * Jim Thompson (1906–1967), yhdysvaltalainen liikemies